RESOLUCIÓN do 7 de abril de 2026 pola que se dá publicidade das axudas concedidas e desestimadas ao abeiro da Orde do 25 de novembro de 2025 pola que se establecen as bases que regulan a concesión das axudas para o fomento das razas autóctonas galegas e se convocan para o ano 2026.
Consellería do Medio Rural — III. Outras disposicións — 16/04/2026

De conformidade co establecido no artigo 14 da Orde do 25 de novembro de 2025 pola que se establecen as bases que regulan a concesión das axudas para o fomento das razas autóctonas galegas e se convocan para o ano 2026, e de conformidade co artigo 45 da Lei 39/2015, de 1 de outubro, do procedemento administrativo común das administracións públicas, a resolución de concesión e denegación das axudas publicaranse no
Diario Oficial de Galicia
.
Por outra parte, de conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario a que se imputen, beneficiario, cantidade concedida e finalidade ou finalidades da subvención,
Primeiro. Conceder as subvencións para o fomento das razas autóctonas galegas convocadas para o ano 2026 ás entidades solicitantes que se relacionan no anexo I, e desestimar a solicitude de axuda que se relaciona no anexo II polos motivos indicados.
Segundo. Informar dos seguintes aspectos:
1. Norma reguladora da convocatoria: Orde do 25 de novembro de 2025 pola que se establecen as bases que regulan a concesión das axudas para o fomento das razas autóctonas galegas e se convocan para o ano 2026 (código de procedemento MR536A).
2. Aplicación orzamentaria: 15.04.713C.781.1 e crédito orzamentario: 270.000 €.
A dotación orzamentaria da orde de que derivan as presentes axudas procede dos orzamentos xerais do Estado (172.619 euros) e dos orzamentos xerais da Comunidade Autónoma de Galicia (97.381 euros).
3. Finalidade:
– O aumento da rendibilidade das explotacións gandeiras galegas, da súa viabilidade e do nivel de vida dos gandeiros.
– A modernización do sector gandeiro galego en materia de xenética, sanidade e produción animal.
– A mellora da eficiencia dos sistemas produtivos agrarios e das calidades nas súas producións.
– A optimización na utilización das oportunidades e recursos dispoñibles.
4. Destinatarios: as organizacións ou asociacións de criadores das razas autóctonas galegas, recoñecidas pola Comunidade Autónoma de Galicia, que cumpran os requisitos.
5. Recursos: contra a presente resolución, que pon fin á vía administrativa, cabe interpoñer recurso potestativo de reposición ante a conselleira do Medio Rural, no prazo dun mes contado a partir do día seguinte ao da súa notificación, de conformidade co establecido no artigo 124 da Lei 39/2015, do 1 de outubro, do procedemento administrativo común das administracións públicas.
Tamén se poderá interpoñer directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da súa notificación.
Santiago de Compostela, 7 de abril de 2026
Entidades beneficiarias e importe concedido:
Solicitudes de axuda desestimadas polos motivos indicados na táboa: